./data/phi2331/phi018/phi2331.phi018.perseus-lat2.xml
aulicum ministerium in id contraxit, ut essent tot homines in singulis officiis quot necessitas postularet, ita ut annonas non dignitatem acciperent fullones et vestitores et pistoreset pincernae etomnes castrenses ministri, quemadmodum pestis illa instituerat, sed annonassingulas vix binas, et cum argentum in ministerio plus ducentis libris non haberet necplures ministros, argentum et ministros et stromata,quando pascebat, accipiebat ab amicis, quod hodieque fit, si pascatura praefectis absente imperatore, voluptates scaenicas in convivio numquam habuit, sed summa illi oblectatiofuit, ut autcatuli cum porcellulis luderent, aut per- dices inter se pugnarent, aut galbulaeparvulae sursumet deorsum volitarent  habuit sane in Palatio unum genus voluptatis, quo maxime delectatusest et quo sollicitudines publicas sublevabat  nam aviaria instituerat pavonum, phasianorum, gallinaceorum, anatum, perdicum etiam, hisque vehementer oblectabatur, maxime palumborum, quos habuisse ut ad xx milia dicitur, et ne eorum pastus gravaret annonam, servos habuit vectigales, qui eos ex ovis ac pullicenis ac pipionibus alerent